**«1КЫЛААС ҮѲРЭНЭЭЧЧИТЭ БУОЛЛУБУТ»**

**БЫРААHЫННЬЫК СЦЕНАРИЙА**

**Сценарий праздника «Мы стали первоклассниками»**

**(на якутском языке)**

***Алексеева Саргылана Егоровна,***

*учитель начальных классов*

*МБОУ "Сюлинская СОШ имени С.С.Сюльского"*

*Республика Саха (Якутия), Нюрбинский район, село Сюля*

Сыала:

1. О5олор оскуола5а адаптацияны чэпчэкитик ааhалларыгар кѳмѳ.

2. Yѳрэххэ тардыhыыга кѳ5үлээhин.

3. Кылаас коллектива биир сомо5о буолалларын ситиhии.

4. Оскуола5а сылдьыы бэрээдэгин тупсарыы.

5. Айар, толкуйдуур дьо5урдарын сайыннарыы.

Туттуллар тэрил: презентация, уруhуйдар, шардар, свидетельстволар.

**Учуутал.** Күндү о5олор! Бүгүн эhиэхэ үѳрэнээччи үрдүк аатын ылар биир долгутуулаах түгэӊӊит үүннэ. Икки ый анараа ѳттүгэр сатаан аахпат, суруйбат, буукуба билбэт , үѳрэнээччи, оскуола быраабылатын билсибэтэх о5олор кэлбиккит. Билигин бастакы ыарахаттары ааhаӊӊыт, оскуола5а үѳрэнэ барбаппын диэн тыллары эппэккэ , дьиӊнээх үѳрэнээччи буоларгытын кѳрдѳрдүгүт. Онон эhигини уонна тѳрѳппүттэргитин, уhуйааӊӊа ииппит баспытааталларгытын дьиӊнээх үѳрэнээччи аатын ылар кэрэ түгэӊӊит үүммүтүнэн итиитик истиӊник э5эрдэлиибин.

(Ааны тоӊсуйаллар) Биhиги бырааhынньыкпытыгар ыалдьыттар кэллилэр быьыылаах, киллэрэбит дуо, о5олор?

-Yтүѳ күнүнэн күндү оголор! Мин **Билии дойдутун королевата** буолабын. Бу мин кѳмѳлѳhѳѳччүлэрим : Аа5ыы, Сурук, Математика, Физкультура, Уруhуй билимин учуонайдара эhигини кытта кѳрсүhэ кэллилэр. Кинилэр сорудахтарын сѳпкѳ толордоххутуна үѳрэнээччилэр кэккэлэригэр ылыахпыт.

**Аа5ыы**: Буукубаар кинигэтин кытта до5ордоhон буукубалары үѳрэтэ сылдьа5ыт. Бу тыллары аа5ан иhитиннэриӊ эрэ.

(Мин сатаан аа5абын.)

Иккис сорудахпар остуоруйа, мультик геройдарын тѳhѳ билэргитин кѳрүѳм. Мин тылбын ситэрэн биэрин:

Винни (Пух)

Леди (Баг)

Кот (Леопольд, Матроскин.)

Снежная (королева)

Губка (Боб)

Доктор (Айболит, Плюшево)

Карабас (Барабас)

Том и (Джерри)

Черепашки (Ниндзя)

Бешеные (Кролики)

Свинка (Пеппа)

София (Прекрасная)

**Сурук**: Буукуба бѳ5ѳтүн билбиккит, суруйарга үѳрэммиккит. Буукубалар миэстэлэрин булларгыт мин сорудахпын толоруо этигит.

(Бүтэй, аhа5ас дор5ооннор диэн буукубалары наардыыллар.)

**Математика**: Аа5арбын ,суоттуурбун олуhун таптыыбын, ол иhин эhиэхэ задача а5аллым.

1. Икки бэhиэлэй хаастар, икки чугас до5ордуулар

Кыырай халлаан үрдүнэн со5уруу дойдуга кѳппүттэр.

О5олор этиӊ эрэ кинилэр хас атахтаахтарый?

Холбоон хас кынаттаахтарый?

1. Ус бэhиэлэй кутуйахтар үӊкүүлээн тэйэллэр .

Икки хойутаабыт кутуйахтар кинилэргэ холбоhоллор.

Барыта хас кутуйах үӊкүүлүүргэ сананна?

1. Дэриэбинэ5э олорор Ааныска эмээхсиӊӊэ

Бааллар элбэх үүттээх Маӊаачыга, мэник-тэник козата, сарсыарда аайы уhугуннарар Бүѳккэ бѳтүүкчээнэ уонна күнү супту оонньоон тахсар сиэнэ уол Сэмэнчигэ. О5олор этиӊ эрэ Ааныска эмээхсиӊӊэ хас сиэннээх эбитий?

**Физкультура**: Физкультура диэн тугуй?

Эти-сиини эрчийии, сүүрүү-кѳтүү, хамсаныы.

Спордунан дьарыктаныаӊ-куустээх, сымса буолуоӊ.

Чэй, эрэ, о5олор, олорумаӊ, ойон туруӊ, хамсаныӊ.

(О5олордуун бэhиэлэй хамсаныылары оӊороллор.)

**Уруhуй**: Мин таптыыбын кэрэни, тулам кыраhыабай буоларын.

Уруhуйдьут киhи уус-мындыр буолар. Эhиги миэхэ хараххытын саба баaнан уруhуйдаан кѳрдѳрүѳххүт. Уруhуйгутун ба5ар сѳбүлүѳм уонна бэйэм үѳрэнээччилэрбэр киллэриэм.

**Королева**: О5олор маладьыастар! Сорудахпытын барытын толордугут. Онон Билии дойдутун үѳрэнээччилэринэн эhигини ылар буоллубут. Барыгытын э5эрдэлиибит! Кѳрсүѳххэ диэри!

Учуутал. О5олор маладьыастар! Аны билигин мин оонньотуом. Оскуола5а үѳрэнээччи бол5омтолоох буолуохтаах, оччо5о учуутал этэрин эндэппэккэ истиэххит, үчүгэйдик үѳрэниэххит. Оонньуум аата «Ити мин, ити мин уонна мин до5отторум»

Мин ыйытыыларбар себулэhэр буоллаххытына: «Ити мин, ити мин уонна мин до5отторум» диэн эппиэттиигит. Сѳбүлэспэт буоллаххытына ытыскытын таhына5ыт.

- Ким күн аайы оскуола5а үѳрэ-кѳтѳ айанныыр?

- Ким суумкатын иhигэр уруучукатын, харандааhын кэчигирэччи сааhылыыр?

- Ким эhигиттэн кирдээх таӊаhын кэтэн, сыыӊын сыраанын субурутан оскуола5а кэлэрий? – Ким эhигиттэн сарсыарда уруокка чаастан ордук хойутаан соhуллан тиийэн кэлэрий?

- Ким эhигиттэн дьиэ5э үлэтин толорбокко оонньуу сүүрэн хааларый?

- Ким эhигиттэн кинигэтин аахтан, хоhоонун үѳрэтэн, уруокка бэлэм кэлэрий?

- Ким физкультура уруогар сүүрэн кѳтѳн оонньуурун, спортсмен курдук эрчиллэрин сѳбүлүүрүй?

- Ким уруок аайы үѳрэ5ин кыайбакка ытаан маккырыырый?

- Ким эhигиттэн ыллыырын, уруhуйдуурун туохтаа5ар да ордороруй?

Маладьыастар! Аhары бол5омтолоох олордугут!

Эhигини э5эрдэлии убайдаргыт- эдьиийдэргит, 5 кылаас үѳрэнээччилэрэ кэллилэр. Тылы биэрэбин 5 кылаастарга.

Yѳрэнээччи аатын ылар

Yѳрүүлээх түгэӊӊитинэн

Э5эрдэлээн тураммыт

Биэрэбит эhиэхэ сүбэни.

Оскуола5а утуктааӊӊын

Остуолу тоӊсуйбат туhугар,

Сарсыарда эрдэ тураӊӊын

Сирэйгин хараххын суун дьукку.

Бэрээдэктээх буоларга,

Бэйэ бодотун тардынарга,

Бэйэ5ин бэлэмнэн

Билиӊӊэттэн са5алаа.

Ырааhы таптыыллар кинигэлэр,

Суумка5ар баар тэтэрээттэр,

Кэтэ сылдьар таӊаhыӊ

Ыраас буоларын ситис.

Уруокка аралдьыйыма,

Учууталгын убаастаа.

«Туйгун» сыананы ыларга

Туруулаhан үлэлээ

Биэрбит бигэ сүбэлэрбитин

Бука барытын толордоргут,

Билии кѳрүү сүгэhэрин

Баайын бары ылыаххыт.

-Күндү о5олор, убайдаргыт- эдьиийдэргит биэрбит накаас тылларын толоруоххут диэн эрэнэбин уонна э5эрдэ тылы биэрэбин ыалдьыттарбытыгар.

Э5эрдэ тылы этэллэр: уhуйаан иитээччитэ, тѳрѳппүт комитетын салайааччыта, оскуола директора.

Свидетельство туттарыы.